Държавен вестник, бр. 87, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  87
D. Други
ХФ по JESSICA за България е отворен за 
дискусии с представители на други сектори, 
които искат да заявят интереси да станат 
ФГР. Във всички случаи определянето на 
подходящи кандидати ще включва проверка 
на съответствието им със следните основни 
критерии за избор:
 	 надеждност и репутация;
 	 опит в управлението на финанси;
 	 опит в инвестициите в ПЧП и/или 
проекти за градско развитие;
 	 разбиране на целите на управляващия 
орган на ОПРР;
 	 организационен капацитет. 
Условията и сроковете за вноските по опе­
рациите на ХФ по JESSICA за България ще 
бъдат уточнени в оперативно споразумение и 
одобрени от Инвестиционния съвет подробно 
съгласно Споразумението за финансиране.
Потенциални кандидати с проекти могат 
да бъдат:
– общини;
– инвеститори в недвижима собственост;
– асоциации на живеещите;
– публично-частни партньорства;
– други.
6. Инвестиционни продукти
Капиталът на ХФ по JESSICA ще се ин­
вестира под различни форми на финансови 
продукти.
С цел въвеждане на възможно повече 
иновации в сферата на проектите за градско 
развитие УО на ОПРР чрез наличния ХФ по 
JESSICA за България ще използва всички 
възможни видове продукти на финансовия 
инженеринг, предвидени в съответните ре­
гламенти за Структурните фондове на ЕС, 
включително:
А. Инвестиции във Фондове за градско 
развитие под формата на дялов капитал, заеми, 
гаранции или съчетание на същите;
B. Инвестиции от ФГР в публично-частно 
партньорство или други проекти, включени 
в интегриран план за устойчиво градско 
развитие.
Предвид на това, че инициативата JESSICA 
е една от първите по рода си на българския 
пазар, проучването за осъществимостта на 
JESSICA в България подсказва нуждата от 
създаване на ХФ по JESSICA, за да се подкрепи 
стартирането на инициативата и след това да 
се изгради основна структура от ФГР, която 
може да се определи по етапи с нарастваща 
степен на комплексност според преценените 
нужди. В този контекст може да се предвиди 
приблизително 40 % от фондовете по JESSICA 
да се определят за София, а останалите 60 % 
да се разпределят за проекти в останалите 
шест големи града – Пловдив, Стара Загора, 
Бургас, Варна, Русе и Плевен.
7. Инвестиционни лимити (максимални 
и минимални проценти, планирани за под­
държане)
А. Ограничение върху броя на операциите: 
няма горна или долна граница за броя на 
операциите, които трябва да бъдат завършени. 
B. Ограничения относно географския ра­
йон: ХФ по JESSICA ще инвестира само в 
операции, осъществявани на територията на 
България.
C. Ограничения на разнообразието: ХФ 
по JESSICA за България няма ограничения 
за разнообразието. 
D. Ограничения относно правното съот­
ветствие: ХФ по JESSICA за България ще 
инвестира само в операции, които отговарят 
на приложимата правна рамка. Като цяло те 
трябва да са гарантирани, актуални, с всички 
разрешения, лицензии и/или пълномощия 
според необходимостта, съответстващи или 
отговарящи на приложимата законова рамка.
E. Процентно участие в случай на капи­
талови инвестиции: няма горна или долна 
граница за участието в операции. 
8. Контрол на инвестициите
Всяка инвестиция на ХФ по JESSICA за 
България във ФГР трябва, когато е възможно 
и подходящо, да предвижда участие на ХФ 
по JESSICA в съответните управителни ор­
гани чрез назначаване на поне един член на 
Съвета на директорите или Изпълнителния 
съвет на основания ФГР (или всяка друга 
изпълнителна комисия в случай на самосто­
ятелна финансова единица в банка), за да се 
подпомогне управлението на дружеството и 
да се защитят интересите на ХФ по JESSICA 
за България с цел:
а) принос в изпълнението на предложе­
нията и постигане на целите в бизнес плана 
или други приложими документи;
б) сътрудничество с дружеството за ус­
пешно изпълнение на проектите му, като се 
подпомага управлението;
в) търсене на най-добрата форма за нама­
ляване на инвестициите за ХФ JESSICA за 
България.
ЕИБ, ако счете за препоръчително в ин­
терес на ХФ по JESSICA за България и при 
одобрение от Инвестиционния съвет, може 
да назначи външни съветници на админи­
стративните органи по операцията и/или 
други заинтересовани лица за запазване на 
интересите на управляващия орган.
9. Потенциално участие на ЕИБ
Независимо от управлението на Холдинго­
вия фонд по JESSICA за България ЕИБ може 
да реши да предостави финансова подкрепа за 
ФГР или проекти за градско развитие, финан­
сирани от JESSICA в България, под всякаква 
форма, избрана от ЕИБ съгласно собствените 
є правила и процедури, и в границите, опре­
делени от приложимите правила.